Da antallet af selvejerbønder tilsyneladende gik kraftigt tilbage i løbet af det [[13. århundrede]], steg adelens andel af jorden. Denne udvikling blev yderligere styrket af, at det især var herremændene, der stod for nyopdyrkning af jord. Derfor formoder man, at godsbesidderne – dvs. konge gejstlighed og herremænd – ejede omkring 90 % af al jord i landet ved år 1300. Samtidig kan det antages, at 80-85% af befolkningen var beskæftiget med at dyrke jorden. Denne udvikling skyldtes dels en kraftig befolkningstilvækst, dels skattetrykket og dels behovet for at give sig ind under en herremands beskyttelse i de urolige tider.<ref>Anders Bøgh: ''Samfundet'' i Else Roesdahl (red.): ''Dagligliv i Danmarks Middelalder'', 1999 {{ISBN|87-00-22888-5}} side 28-32.</ref>
Historie